Author: Manojlovic, Stefan (Contractor)

SUOMI

APPLE INC.
macOS Sonoman OHJELMISTOLISENSSISOPIMUS

Käytettäväksi Apple-merkkisissä järjestelmissä

LUE TÄMÄ OHJELMISTOLISENSSISOPIMUS (”LISENSSI”) HUOLELLISESTI ENNEN APPLE-OHJELMISTON KÄYTTÖÄ. APPLE-OHJELMISTOA KÄYTTÄMÄLLÄ SITOUDUT NOUDATTAMAAN TÄMÄN LISENSSIN EHTOJA. ELLET HYVÄKSY LISENSSIN EHTOJA, ÄLÄ ASENNA JA/TAI KÄYTÄ APPLE-OHJELMISTOA, JA JOS SINUA PYYDETÄÄN VALITSEMAAN EHDOILLE VAIHTOEHTO ”HYVÄKSYN” TAI ”EN HYVÄKSY”, KLIKKAA ”EN HYVÄKSY”. JOS HANKIT APPLE-OHJELMISTON OSANA APPLE-LAITTEISTON OSTOA JA ET HYVÄKSY TÄMÄN LISENSSIN EHTOJA, VOIT HYVITYKSEN SAADAKSESI PALAUTTAA KOKO APPLEN LAITTEISTO- TAI OHJELMISTOPAKETIN PALAUTUSAJAN SISÄLLÄ APPLEN PALAUTUSKÄYTÄNNÖN MUKAISESTI APPLE STOREEN TAI SIIHEN VALTUUTETUN JÄLLEENMYYJÄN LIIKKEESEEN, JOSTA OLET SEN HANKKINUT. PALAUTUSKÄYTÄNTÖ ON LUETTAVISSA OSOITTEESSA https://www.apple.com/legal/sales-support/. HYVITYKSEN SAADAKSESI SINUN ON PALAUTETTAVA KOKO LAITTEISTO-/OHJELMISTOPAKETTI.

TÄRKEÄ HUOMAUTUS: Siltä osin kuin tätä ohjelmistoa voidaan käyttää aineiston jäljentämiseen, muokkaamiseen, julkaisemiseen tai jakelemiseen, sinulle myönnetään sen lisenssi ainoastaan sellaisen aineiston jäljentämisen, muokkaamisen, julkaisemisen ja jakelemisen, joka ei ole tekijänoikeuksien suojaamaa tai johon sinulla on tekijänoikeus tai jonka jäljentämiseen, muokkaamiseen, julkaisemiseen tai jakelemiseen sinulla on valtuutus tai laillinen lupa. Jos et ole varma oikeudestasi jäljentää, muokata, julkaista ja jaella aineistoa, ota yhteyttä oikeudelliseen neuvonantajaan.

1. Yleistä.
a) Apple Inc. (”Apple”) myöntää Lisenssin ehtojen alaisen käyttöoikeuden Laitteen mukana tulleisiin Apple-ohjelmistoihin (mukaan lukien Boot ROM -koodi), mahdollisiin muiden valmistajien ohjelmistoihin, dokumentaatioon, käyttöliittymiin, sisältöön, fontteihin ja dataan (”Alkuperäinen Apple-ohjelmisto”), jotka saattavat päivittyä tai korvautua Applen Laitteeseesi tai tuettuun lisälaitteeseesi toimittamissa ominaisuuksien parannuksissa, ohjelmistopäivityksissä, turvallisuusparannuksissa, järjestelmätiedostoissa tai järjestelmänpalautusohjelmistoissa (”Apple-ohjelmistomuutokset”), olivatpa ne esiasennettu Apple-merkkiseen laitteistoon tai tallennettu sisäiseen tallennustilaan, irrotettavaan tallennusvälineeseen, levylle, kirjoitussuojattuun tallennustilaan tai mille tahansa muulle tallennusvälineelle tai mihin tahansa muuhun muotoon (Alkuperäiseen Apple-ohjelmistoon ja Apple-ohjelmistomuutoksiin viitataan yhteisnimityksellä ”Apple-ohjelmisto”). Apple ei myy Apple-ohjelmistoa sinulle. Apple ja/tai Applen lisensoijat säilyttävät omistusoikeuden Apple-ohjelmistoon ja pidättävät itsellään kaikki oikeudet, joita ei ole nimenomaisesti annettu sinulle. Hyväksyt, että tämän Lisenssin ehtoja sovelletaan kaikkiin Apple-merkkisiin ohjelmatuotteisiin, jotka saattavat olla esiasennettuina Apple-merkkiseen laitteeseen, ellei tällaisen tuotteen mukana tule erillistä lisenssiä, missä tapauksessa hyväksyt, että sen lisenssin ehdot ohjaavat kyseisen tuotteen käyttöäsi.

B. Apple voi oman harkintansa mukaan tulevaisuudessa tarjota Apple-ohjelmistomuutoksia. Mahdolliset Apple-ohjelmistomuutokset eivät välttämättä sisällä kaikkia nykyisiä ohjelmisto-ominaisuuksia tai uusia ominaisuuksia, joita Apple julkaisee uudemmille tai muille Apple-merkkisille tietokoneille. Tämän Lisenssin ehtoja sovelletaan myös Applen mahdollisesti tarjoamiin Apple-ohjelmistomuutoksiin, ellei tällaisten Apple-ohjelmistomuutosten mukana tule erillistä lisenssiä, jolloin sovelletaan erillistä lisenssiä.

C. Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat sisällön omistajalle. Tällaista sisältöä saatetaan suojata tekijänoikeutta tai muuta aineetonta omaisuutta koskevilla laeilla ja valtiosopimuksilla, ja sisältöön saatetaan soveltaa tällaista sisältöä tarjoavan kolmannen osapuolen käyttöehtoja. Ellei tässä ole mainittu toisin, tämä Lisenssi ei muodosta sinulle minkäänlaisia oikeuksia tällaisen sisällön käyttöön eikä takaa, että sisältö on jatkossakin saatavillasi. News- tai Kartat-apin kautta itsenäisinä tiedostoina käytettyjen kuvien uudelleen julkaiseminen, edelleen lähettäminen ja jäljentäminen on kielletty.

2. Lisenssin käyttö ja rajoitukset.
A. Esiasennetun ja yhden kappaleen Apple-ohjelmiston lisenssi. Ellet hankkinut Apple-ohjelmistoa Mac App Storesta, käyttämällä automaattista latausta tai määrälisenssin, huoltosopimuksen tai muun Applen kanssa tehdyn kirjallisen sopimuksen alaisena, sinulle myönnetään tämän Lisenssin sopimusehtojen puitteissa rajoitettu, rinnakkainen lupa asentaa yksi (1) kopio Apple-ohjelmistosta ja käyttää sitä yhdessä Apple-merkkisessä tietokoneessa kerrallaan. Nämä yhden kappaleen lisenssiehdot koskevat sinua, jos esimerkiksi hankit Apple-ohjelmiston esiasennettuna Apple-merkkisessä laitteistossa.

B. Mac App Store -lisenssi. Jos hankit Apple-ohjelmiston lisenssin Mac App Storesta tai käyttämällä automaattista latausta, tämän Lisenssin ehtojen puitteissa ja Applen mediapalveluehdoissa mainittujen palveluiden ja sisällön käyttöehtojen (https://www.apple.com/legal/internet-services/itunes/fi/terms.html) (”Käyttöehdot”) sen salliessa, sinulle myönnetään rajoitettu, ei-siirrettävä, rinnakkainen oikeus:

(i) ladata, asentaa, käyttää ja suorittaa henkilökohtaista, ei-kaupallista käyttöä varten yhtä (1) Apple-ohjelmiston kopiota suoraan jokaiseen omistamaasi tai hallitsemaasi Apple-merkkiseen tietokoneeseen, jonka käyttöjärjestelmä on macOS Ventura, macOS Monterey, macOS Big Sur, macOS Catalina, macOS Mojave tai macOS High Sierra ("Mac-tietokone");

(ii) mikäli lisenssinsaaja on kaupallinen yritys tai oppilaitos, ladata, asentaa, käyttää ja suorittaa yhtä (1) Apple-ohjelmiston kappaletta joko: (a) yhden henkilön toimesta kullakin Mac-tietokoneella tai -tietokoneilla, jonka omistat tai jota hallitset tai (b) useiden henkilöiden toimesta yhdellä jaetulla Mac-tietokoneella, jonka omistat tai jota hallitset. Esimerkiksi yksi työntekijä voi käyttää Apple-ohjelmistoa työntekijän Mac-tietokoneella ja kannettavalla Mac-tietokoneella tai useat oppilaat voivat käyttää Apple-ohjelmistoa vuorotellen yhdellä Mac-tietokoneella, joka sijaitsee oppimiskeskuksessa tai kirjastossa, ja 

(iii) asentaa, käyttää ja suorittaa enintään kahta (2) muuta Apple-ohjelmiston kopiota tai istuntoa tai mitä tahansa aiempaa macOS- tai OS X -käyttöjärjestelmäohjelmistoa tai Applen myöhemmin julkaisemaa Apple-ohjelmiston versiot, virtuaalisessa käyttöjärjestelmäympäristössä kullakin omistamallasi tai hallinnassasi olevalla Apple-merkkisellä tietokoneella, jossa on jo Apple-ohjelmisto, seuraavia käyttötarkoituksia varten: (a) ohjelmistokehitys; (b) testaus ohjelmistokehityksen aikana; (c) macOS Serverin käyttäminen; tai (d) henkilökohtainen, ei-kaupallinen käyttö.

Lukuun ottamatta tapauksia, jotka on nimenomaisesti sallittu kohdassa 3, kohdassa 2B(iii) määritelty oikeus ei valtuuta sinua käyttämään Apple-ohjelmiston virtualisoituja kopioita tai kappaleita palvelukeskuksen, aikajaon, yhteiskäytössä olevan päätteen tai muiden samantyyppisten palveluiden yhteydessä. Lukuun ottamatta tapauksia, jotka on nimenomaisesti sallittu tässä kohdassa 2B, et saa käyttää Apple-ohjelmistoa minkään Apple-käyttöjärjestelmän (mukaan lukien iOS, iPadOS, watchOS tai tvOS) käyttämiseen virtuaalisessa käyttöjärjestelmäympäristössä Mac-tietokoneella/-tietokoneilla.

C. Määrä- tai ylläpitolisenssi. Jos hankit Apple-ohjelmiston Applelta jonkin määrä- tai ylläpitolisenssiohjelman alaisena, määrä- tai ylläpitolisenssisi määrittää Apple-ohjelmiston kopioiden määrän, jota sinulla on lupa ladata, asentaa, käyttää ja suorittaa omistamissasi tai hallitsemissasi Apple-merkkisissä tietokoneissa. Ellei Applen kanssa sovita toisin kirjallisesti, tämän Lisenssin kaikkia muita ehtoja sovelletaan määrä- tai ylläpitolisenssin alaisen Apple-ohjelmistosi käyttöön.

D. Järjestelmävaatimukset; Apple ID. Apple-ohjelmistoa tuetaan ainoastaan Apple-merkkisissä järjestelmissä, jotka täyttävät Applen esittämät täsmälliset järjestelmävaatimukset. Lisäksi Apple-ohjelmiston ja tiettyjen palveluiden ominaisuuksien käyttö ja avaaminen (kohdassa 6 määritellyn mukaisesti) voivat edellyttää, että hankit yksilöllisen käyttäjätunnuksen ja salasanan yhdistelmän, josta käytetään nimitystä Apple ID.

E. Fontit. Voit käyttää tämän lisenssin ehtojen mukaisesti Apple-ohjelmiston mukana tulevia fontteja sisällön esittämiseen ja tulostamiseen Apple-ohjelmistoa käytettäessä; voit kuitenkin sisällyttää fontteja sisältöön vain, jos kyseisen fontin mukana tulevat sisällytysrajoitukset sen sallivat. Nämä sisällytysrajoitukset ovat saatavilla Kirjasinkirjasta, Esikatselusta tai Näytä fonttitiedot -osiosta.

F. Puheäänet; Live-tekstitys. Sinulla on tämän Lisenssin ehtojen mukainen oikeus (i) käyttää Apple-ohjelmistoon sisältyviä järjestelmän puheääniä ("Järjestelmän puheäänet") (1) kun käytät Apple-ohjelmistoa ja (2) kun luot alkuperäistä sisältöä ja projekteja henkilökohtaiseen, ei-kaupalliseen käyttöösi; (ii) kun käytät Apple-ohjelmiston automaattisesti laitteessa luomia Live-tekstityksiä ("Live-tekstitykset"), joita luodaan FaceTime-puhelun aikana tai muulloin, vain henkilökohtaiseen, ei-kaupalliseen käyttöösi ja (iii) käyttää Oma puheääni -toimintoa luomaan laitteeseen sinulta itseltäsi kuulostavan äänen ("Oma puheääni") käyttämällä omaa ääntäsi omaan henkilökohtaiseen, ei-kaupalliseen käyttöösi. Tämä Lisenssi ei salli mitään muuta Järjestelmän puheäänien tai Live-tekstitysten tai Oman puheäänen käyttöä, mukaan lukien rajoituksetta Järjestelmän puheäänien, Live-tekstitysten tai Oman puheäänen käyttö, kopioiminen, näyttäminen, esittäminen, tallentaminen, julkaiseminen tai jakelu voittoa tavoittelevan, voittoa tavoittelemattoman, julkisen tai kaupallisen jakamisen kontekstissa.

G. Kuvat-apin ominaisuudet ja tuki. Apple-ohjelmiston Kuvat-appi (”Kuvat”) ei ehkä tue kaikkia video- ja kuvamuotoja. Joidenkin Kuvat-apin ominaisuuksien käyttö on riippuvaista kamerasi ominaisuuksista. Valokuvien synkronoiminen Kuvat-apin ja minkä tahansa Applen tai kolmansien osapuolten palveluiden kanssa voi johtaa tietojen katoamiseen. Kuvat-appiin sisältyviä kuvaesitysten grafiikoita, musiikkia ja teemoja on tarkoitettu käytettäväksi ainoastaan Kuvat-apilla luoduissa kuvaesityksissä henkilökohtaiseen, ei-kaupalliseen käyttöön. Sinulla ei ole oikeutta käyttää, poimia tai levittää kaupallisesti tai muilla tavoin sellaisenaan valokuvia, kuvia, grafiikoita, kuvituksia, ääntä, videota tai vastaavaa aineistoa (”Digitaalinen aineisto”), joita Kuvat-appi sisältää tai jotka tarjotaan sen osana, tai käyttää muilla tavoin Digitaalista aineistoa muussa kuin sen aiotussa käytössä osana Kuvat-appia.

H. Sisältövälimuistiominaisuudet.
1. Siinä määrin kuin Apple ja/tai sen sidosyhtiöt tarjoavat tiettyjä ohjelmistoja ja/tai sisältöä välimuistiin tallennettavaksi (esimerkiksi Mac App Storesta ladattu soveltuva sisältö) (”Soveltuva Applen sisältö”), tietyt Apple-ohjelmiston ominaisuudet (”Sisältövälimuistiominaisuudet”) saattavat automaattisesti ladata ja tallentaa paikallisesti välimuistiin tällaista Soveltuvaa Applen sisältöä Apple-merkkiselle tietokoneelle (”Mac-tietokone”), jossa on Apple-ohjelmisto (tämän kohdan tarkoituksia varten tällaista Apple-merkkistä tietokonetta kutsutaan nimellä ”Välimuistia käyttävä Mac”). Käyttämällä Apple-ohjelmiston Sisältövälimuistiominaisuuksia hyväksyt sen, että Apple saattaa ladata ja tallentaa välimuistiin tällaista Soveltuvaa Applen sisältöä Välimuistia käyttävälle Mac-tietokoneellesi. Voit laittaa Apple-ohjelmiston Sisältövälimuistiominaisuudet pois päältä milloin tahansa siirtymällä Välimuistia käyttävän Macin Järjestelmäasetusten Jako-osioon.

2. Apple-ohjelmiston Sisältövälimuistiominaisuuksia on tarkoitettu käytettäväksi vain Välimuistia käyttävällä Mac-tietokoneella, jonka omistat tai jota hallitset, ja ainoastaan nopeuttamaan kyseisen Soveltuvan Applen sisällön lähettämistä kotisi, yrityksesi tai organisaatiosi valtuutetuille loppukäyttäjille. Ymmärrät, että kyseiset käyttäjät saattavat tarvita erillisen valtuutuksen Applelta ennen Soveltuvan Applen sisällön vastaanottamista ja että Soveltuvan Applen sisällön nopeutettu lähettäminen Välimuistia käyttävää Mac-tietokonetta käyttämällä ei muuta niitä ehtoja, joiden alaisena sinä ja loppukäyttäjäsi vastaanotatte kyseistä Soveltuvaa Applen sisältöä. 

3. Ymmärrät ja hyväksyt, että kaikkeen Soveltuvan Applen sisällön käyttöön sovelletaan niitä asiaankuuluvia lisenssiehtoja, jotka ohjaavat välimuistiin tallennettavan Soveltuvan Applen sisällön sisältötyypin käyttöä. Näihin ehtoihin saattavat kuulua, niihin kuitenkaan rajoittumatta, Applen mediapalveluehdot, iCloudin ehdot, iTunes U:n opettajien sopimus, iTunes U -ohjelmistolisenssisopimus ja/tai asiaankuuluvat lisenssiehdot, jotka toimitetaan ladattavan ohjelmiston mukana, ellei latauksen mukana tule omaa erillistä lisenssisopimusta, missä tapauksessa jälkimmäistä sovelletaan. Luettelo Applen ohjelmistolisenssisopimuksista on saatavilla osoitteessa https://www.apple.com/legal/sla/. Hyväksyt, että Sisältövälimuistiominaisuuksien käyttö ja Soveltuvan Applen sisällön tallentaminen Välimuistia käyttävälle Mac-tietokoneellesi eivät siirrä sinulle mitään muita oikeuksia kuin ne, jotka sinulle myönnetään Soveltuvan Applen sisällön lisenssiehdoissa, eivätkä millään lailla vähennä, luovuta tai muuten rajoita Applen tai minkään muun Soveltuvan Applen sisällön tekijänoikeuksien haltijoiden oikeuksia.

4. Sinulla ei ole valtuuksia ottaa käyttöön Välimuistia käyttävässä Mac-tietokoneessasi Sisältövälimuistiominaisuuksia verkossa, jota et omista tai hallitse (tai jota et ole laillisesti valtuutettu käyttämään kyseisiin tarkoituksiin) tai sallia kotisi, yrityksesi tai organisaatiosi ulkopuolella oleville loppukäyttäjille pääsyä kyseiseen Soveltuvaan Applen sisältöön. Sitoudut käyttämään Sisältövälimuistiominaisuuksia ainoastaan omassa, ei-kaupallisessa käytössäsi tai yrityksesi tai organisaatiosi sisäisessä käytössä ja ainoastaan näissä ehdoissa määritetyillä tavoilla. Et saa tarjota kolmansille osapuolille sellaista palvelua, joka integroi tai hyödyntää Sisältövälimuistiominaisuuksien tarjoamia palveluita tai tietoja tai käyttää Sisältövälimuistiominaisuuksia millään tavalla.

5. Ottamalla Apple-ohjelmiston Sisältövälimuistiominaisuudet käyttöön hyväksyt, että Apple saattaa tallentaa ja suojata Välimuistia käyttävällä Mac-tietokoneellasi olevan Soveltuvan Applen sisällön sekä valvoa sitä ja saattaa kyseisiä tarkoituksia varten kerätä ja käyttää teknisiä tietoja Välimuistia käyttävästä Mac-tietokoneestasi ja siihen liittyvistä verkoista, mukaan lukien mutta niihin rajoittumatta laitteiston tunnisteita ja IP-osoitteita. Sitoudut siihen, että et poista käytöstä, häiritse, hakkeroi, ohita tai muulla tavoin muuta Applen vahvistus-, tallennus- tai todentamismekanismeja, digitaalista allekirjoittamista, digitaalisten oikeuksien hallintaa tai muita suojausmekanismeja, jotka ovat käytössä Apple-ohjelmistossa, palveluissa, Soveltuvassa Applen sisällössä tai muussa Applen ohjelmistossa tai teknologiassa tai jotka toteutetaan niillä, etkä mahdollista tämän tekemistä muille. 

6. Apple pidättää oikeuden lopettaa Soveltuvan Applen sisällön tarjoamisen välimuistiin tallennettavaksi Välimuistia käyttävälle Mac-tietokoneellesi (esimerkiksi jokin sisältö, jonka olet saattanut aikaisemmin tallentaa välimuistiin, ei välttämättä ole saatavilla enää myöhemmin välimuistiin tallennettavaksi) ja poistaa minkä tahansa välimuistiin tallennetun Soveltuvan Applen sisällön Välimuistia käyttävältä Mac-tietokoneeltasi milloin tahansa oman harkintansa mukaan, eikä Apple ole tällaisessa tapauksessa sinulle toimistaan vastuussa. Ymmärrät, että Soveltuvan Applen sisällön tallentaminen välimuistiin ei välttämättä ole käytettävissä kaikissa maissa ja kaikilla alueilla. Voit poistaa välimuistiin tallennetun Soveltuvan Applen sisällön ja poistaa käytöstä Sisältövälimuistiominaisuuksien käytön milloin tahansa.

I. Etätyöpöytäyhteydet. Tämän Lisenssin ehtojen puitteissa, muodostettaessa etäyhteys jostakin tietokoneesta tai elektroniikkalaitteesta (kutakin kutsutaan ”Laitteeksi”) Apple-merkkiseen tietokoneeseen, jossa on Apple-ohjelmisto (tämän kohdan tarkoituksia varten tällaista Apple-merkkistä tietokonetta kutsutaan nimellä ”Koti-Mac”), tapahtui se sitten Näytönjako-ominaisuuden tai minkä tahansa muiden tapojen avulla:

(i) vain yhdellä (1) Laitteella voidaan muodostaa etäyhteys kerrallaan, joko suorasti tai epäsuorasti, Koti-Macilla käytössä olevan ja näkyvän Apple-ohjelmiston graafisen työpöydän istunnon hallintaa varten; ja

(ii) kohtuullisella määrällä Laitteita voidaan muodostaa etäyhteys samanaikaisesti pelkkää Koti-Macilla käytettävän ja näytettävän Apple-ohjelmiston saman graafisen työpöydän istunnon samanaikaista seurantaa varten, kunhan Laitteet eivät hallitse tai ohjaa Apple-ohjelmistoa millään tavoin; mutta

(iii) vain yhdellä (1) Apple-merkkisellä Laitteella voidaan muodostaa etäyhteys kerrallaan, joko suorasti tai epäsuorasti, tarkoituksena hallita Apple-ohjelmiston erillistä graafisen työpöydän istuntoa, joka on eri kuin Koti-Macilla näkyvä ja käytettävä istunto, ja tällainen yhteys voidaan muodostaa vain Apple-ohjelmiston Näytönjako-ominaisuuden avulla.

Lukuun ottamatta tapauksia, jotka on nimenomaisesti sallittu tässä kohdassa 2I tai 3 tai muulla Applelta saadulla lisenssillä, suostut olemaan käyttämättä Apple-ohjelmistoa tai mitään sen ominaisuutta palvelukeskuksen, aikajaon, yhteiskäytössä olevan päätteen tai muiden samantyyppisten palveluiden yhteydessä riippumatta siitä, tarjotaanko kyseisiä palveluita oman organisaatiosi sisällä tai kolmannelle osapuolelle.

J. Muut käyttörajoitukset. Tässä Lisenssissä määritetyt käyttöoikeudet eivät salli sinun asentaa tai käyttää Apple-ohjelmistoa missään ei-Apple-merkkisessä tietokoneessa, eikä mahdollistaa sitä muille. Sitoudut siihen, ettet poista, peitä tai muuta mitään Apple-ohjelmistoon liitettyjä tai sisällytettyjä tekijänoikeustietoja (mukaan lukien tavaramerkki- ja tekijänoikeusilmoitukset). Elleivät tämän Lisenssin ehdot tai muu Applelta saatu lisenssi sitä salli: (i) vain yksi käyttäjä voi käyttää Apple-ohjelmistoa kerrallaan etkä (ii) saa asettaa Apple-ohjelmistoa käytettäväksi verkon kautta, missä useat käyttäjät voisivat käyttää sitä samanaikaisesti. Lukuun ottamatta tapauksia, jotka on nimenomaisesti sallittu kohdassa 3, sinulla ei ole oikeutta vuokrata, liisata, lainata, myydä, jaella edelleen tai jatkolisensoida Apple-ohjelmistoa.

K. Varmuuskopio. Voit tehdä yhden kopion Apple-ohjelmistosta (poislukien Boot ROM -koodi ja muu Apple-laiteohjelmisto, joka on sisällytetty Apple-merkkiseen laitteistoon tai on muuten sen sisällä) koneellisesti luettavassa olevassa muodossa vain varmuuskopiotarkoitukseen edellyttäen, että varmuuskopio sisältää kaikki samat tekijänoikeus- ja muut omistusoikeusilmoitukset kuin alkuperäinen. Applen Boot ROM -koodi ja laiteohjelmisto on tarkoitettu käytettäväksi ainoastaan Apple-merkkisessä laitteistossa eikä Applen Boot ROM -koodia tai laiteohjelmistoa tai niiden osia saa kopioida, muokata tai jaella eteenpäin.

L. Olemassa olevan ohjelmiston siirtäminen. Jos käytät Käyttöönotto-/Siirtymisapuria ohjelmiston siirtämiseen yhdeltä Apple-merkkiseltä tietokoneelta toiselle Apple-merkkiselle tietokoneelle, muista, että ohjelmiston alkuperäisen kopion käyttö saattaa olla kiellettyä sen jälkeen, kun se on siirretty toiselle tietokoneelle ellet ole lisensoinut ohjelmiston kopiota molemmille tietokoneille. Tarkista soveltuvat ehdot kyseisten ohjelmistojen ohjelmistolisenssisopimuksista. Muiden valmistajien ohjelmistot ja palvelut eivät välttämättä ole yhteensopivia tämän Apple-ohjelmiston kanssa ja tämän Apple-ohjelmiston asentaminen saattaa vaikuttaa tällaisten muiden valmistajien ohjelmistojen ja palveluiden saatavuuteen.

M. Avoin lähdekoodi. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat olleet saatavilla tai saattavat olla saatavilla Applen Open Source -verkkosivustolla (https://www.opensource.apple.com/) (yhteisnimitykseltään ”Avoimen lähdekoodin komponentit”). Voit muokata tai korvata ainoastaan näitä Avoimen lähdekoodin komponentteja edellyttäen, että: (i) tuloksena olevaa muokattua Apple-ohjelmistoa käytetään muokkaamattoman Apple-ohjelmiston tilalla omistamissasi tai hallitsemissasi Apple-tietokoneissa, niin kauan kuin kussakin Apple-tietokoneessa on jo asianmukaisen lisenssin alainen Apple-ohjelmiston kopio; ja (ii) noudatat muutoin tämän Lisenssin ehtoja ja mitä tahansa Avoimen lähdekoodin komponenttien käyttöä ohjaavia lisenssiehtoja. Apple ei ole velvollinen tarjoamaan päivityksiä, huoltoa, takuita tai teknistä tai muuta tukea tai palveluita muokatulle Apple-ohjelmistolle. Hyväksyt, että jos Apple-laitteisto vikaantuu tai vaurioituu Apple-ohjelmiston Avoimen lähdekoodin komponenttien muokkaamisen seurauksena, viat ja vauriot eivät kuulu Applen laitteistotakuun piiriin.

N. Ei takaisinmallinnusta. Sitoudut siihen, että et saa kopioida (muutoin kuin tässä Lisenssissä tai käyttöehdoissa, jos ne koskevat sinua, on erikseen sallittu), purkaa osiin millään tavalla, takaisinmallintaa tai yrittää muuten palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia etkä antaa muille mahdollisuutta tehdä näin (muutoin kuin ainoastaan mikäli ja siinä määrin kuin jonkin edellä mainitun rajoituksen estää sovellettava laki tai Apple-ohjelmiston mahdollisesti sisältämien Avoimen lähdekoodin komponenttien käyttöä ohjaavat lisenssiehdot).

O. Lakien noudattaminen. Sitoudut käyttämään Apple-ohjelmistoa ja Palveluita (kuten määritetty osiossa 6 alla) noudattaen kaikkia sovellettavia lakeja, mukaan lukien paikalliset lait maassa tai alueella, jossa asut tai jossa lataat tai käytät Apple-ohjelmistoja ja Palveluita. Apple-ohjelmiston ja Palveluiden ominaisuudet eivät välttämättä ole käytettävissä kaikilla kielillä ja alueilla, ja ominaisuudet saattavat vaihdella alueen mukaan. Joidenkin Apple-ohjelmiston ja Palveluiden ominaisuuksien käyttö edellyttää internet-yhteyttä.

P. Muiden valmistajien ohjelmistot. Apple on tarjonnut osana Apple-ohjelmistopakettia ja saattaa tarjota Apple-ohjelmiston päivityksessä tai täydennyksessä pääsyn tiettyihin kolmansien osapuolten ohjelmiin tai palveluihin mukavuussyistä. Mikäli Apple-ohjelmisto sisältää muiden valmistajien ohjelmistoja tai palveluita tai tarjoaa pääsyn niihin, Applella ei ole suoraa tai välillistä velvollisuutta tarjota mitään teknistä tai muuta tukea kyseisille ohjelmistoille tai palveluille. Ota ohjelmistoon, palveluun ja/tai tuotteisiin liittyvissä teknisen tuen ja asiakaspalvelun asioissa yhteyttä suoraan kyseisen ohjelmiston myyjään, valmistajaan tai palveluntarjoajaan.

Q. Apple-ohjelmistomuutokset. Apple-ohjelmisto tarkistaa Applelta säännöllisesti, onko Apple-ohjelmistomuutoksia saatavilla. Jos muutos on saatavilla, muutos ladataan ja asennetaan tietokoneeseesi ja tarvittaessa lisälaitteisiin automaattisesti. Käyttämällä Apple-ohjelmistoa osoitat hyväksyväsi sen, että Apple voi ladata ja asentaa automaattisia Apple-ohjelmistomuutoksia tietokoneeseesi ja lisälaitteisiisi. Voit poistaa käyttöjärjestelmäpäivitysten ja Pikaturvapäivitysten automaattisen asennuksen käytöstä milloin tahansa muuttamalla asetuksia kohdassa Järjestelmäasetukset > Ohjelmistopäivitys > Lisäasetukset.

R. Järjestelmämerkit. Tämän Lisenssin ehtojen puitteissa voit käyttää Apple-ohjelmiston mukana tulevia tai sillä luotuja memoji-merkkejä (”Järjestelmämerkit”): (i) kun käytät Apple-ohjelmistoa ja (ii) kun luot alkuperäistä sisältöä ja projekteja henkilökohtaiseen ei-kaupalliseen käyttöön. Tämä Lisenssi ei salli mitään muuta Järjestelmänmerkkien käyttöä, mukaan lukien rajoituksetta käyttö, kopioiminen, näyttäminen, esittäminen, tallentaminen, julkaiseminen tai jakelu voittoa tavoittelevassa, voittoa tavoittelemattomassa, julkisen jakamisen kontekstissa tai kaupallisessa kontekstissa.

3. Liisaus sallittuja kehittäjäpalveluja varten.
A. Liisaus. Voit liisata tai jatkoliisata kelvollisesti lisensioidun Apple-ohjelmiston kokonaisuudessaan yksityishenkilölle tai organisaatiolle (”Liisaaja”) sillä edellytyksellä, että kaikki seuraavat ehdot täyttyvät: 

(i) liisattua Apple-ohjelmistoa täytyy käyttää ainoastaan Sallittujen kehittäjäpalvelujen tarjoamiseen, ja jokaisen Liisaajan täytyy lukea tämän Lisenssin ehdot ja sitoutua noudattamaan niitä;

(ii) jokaisen liisausjakson täytyy olla vähintään kaksikymmentäneljä (24) peräkkäistä tuntia; 

(iii) liisauksen aikana Loppukäyttäjäliisaajan täytyy käyttää ja hallita yksin ja yksinoikeudella Apple-ohjelmistoa ja Apple-merkkistä laitteistoa, johon se on asennettu, lukuun ottamatta sitä, että sinä voit Apple-ohjelmistoa liisaavana tahona (”Liisauksen tarjoaja”) tarjota ylläpitotukea Apple-ohjelmistolle; ja 

(iv) ennen Apple-ohjelmiston käyttöä Loppukäyttäjäliisaajan täytyy lukea Apple-ohjelmistoon esiasennettuja ohjelmistoja koskevat ehdot ja sitoutua noudattamaan niitä, mukaan lukien mutta näihin rajoittumatta Applen Xcode-kehittäjäohjelmisto ja muut Applen tai kolmannen osapuolen ohjelmistot.

Tämän kohdan 3 tarkoituksia varten: (A) Loppukäyttäjäliisaaja tarkoittaa Liisaajaa, joka on liisattua Apple-ohjelmistoa ainoastaan Sallittuihin kehittäjäpalveluihin käyttävä loppukäyttäjä; ja (B) Sallitut kehittäjäpalvelut tarkoittavat jatkuvia integrointipalveluja, mukaan lukien mutta näihin rajoittumatta ohjelmistokehitys, ohjelmiston kokoaminen lähteestä, automatisoitu testaus ohjelmistokehityksen aikana ja näihin toimintoihin tarvittavien kehittäjätyökalujen käyttäminen. Kunkin Liisauksen tarjoajan on annettava Applelle ennakkoilmoitus ennen Apple-ohjelmiston liisaamista tai jatkoliisaamista tämän kohdan 3 mukaisesti ottamalla yhteyttä Apple Developer Relationsiin (https://developer.apple.com/contact/macos-license/).

B. Jatkoliisaus. Liisaaja voi lisäksi jatkoliisata Apple-ohjelmiston tämän kohdan 3 mukaan sillä edellytyksellä, että Liisaaja noudattaa kaikkia tämän kohdan 3 ehtoja. Apple-ohjelmistoa jatkoliisaavan Liisaajan (jota pidetään myös Liisauksen tarjoajana tässä kohdassa 3) täytyy luovuttaa täysin Apple-ohjelmiston ja Apple-merkkisen laitteiston, johon se on asennettu, yksinoikeudellinen käyttö ja hallinta sen Liisaajalle liisausaikana.

C. Toimeenpano. Liisauksen tarjoajana olet vastuussa seuraavista: (i) sen varmistaminen, että jokainen Liisaaja noudattaa tämän osion 3 vaatimuksia; (ii) sen varmistaminen, että jokainen Liisaaja sitoutuu kaikkiin soveltuviin lisenssiehtoihin; ja (iii) Applen avustaminen noudattamisen toimeenpanossa. Jos Liisaaja rikkoo tätä Lisenssiä tai muita soveltuvia Applen lisenssiehtoja, Liisaajan oikeudet käyttää Apple-ohjelmistoa päättyvät automaattisesti ja sitoudut päättämään välittömästi Liisaajan Apple-ohjelmiston käytön, kun huomaat rikkomuksen tai kun Apple ilmoittaa sinulle kirjallisesti rikkomuksesta. 

D. Virtualisointi. Jokaista tämän kohdan 3 mukaisesti liisattua Apple-ohjelmiston kopiota varten joko Liisauksen tarjoaja tai Liisaaja (mutta eivät molemmat) voivat asentaa, käyttää ja suorittaa Apple-ohjelmiston lisäkopioita tai -kappaleita virtuaalisissa käyttöjärjestelmäympäristöissä tämän kohdan 2B(iii) mukaisesti sillä ehdolla, että Liisauksen tarjoaja saa virtualisoida vain yhden kappaleen tai kopion Apple-ohjelmistosta provisiointityökaluna Liisaajan Apple-ohjelmiston pääsyn ja käytön tarjoamista varten tämän kohdan 3 mukaisesti. 

E. Järjestelmämääritys. Jos olet Liisaaja, hyväksyt, että Apple-ohjelmiston sinulle liisaava Liisauksen tarjoaja on voinut aiemmin määrittää Apple-ohjelmiston, mukaan lukien Analyysin, Sijaintipalvelujen ja muiden suojaukseen, yksityisyyteen ja tiedonkeruuseen liittyvien ominaisuuksien, asetusvalinnat. Ymmärrät ja hyväksyt, että Apple ei ole vastuussa Liisauksen tarjoajan tekemistä Apple-ohjelmiston määrityksistä.

4. Siirto.
A. Jos hankit Apple-ohjelmiston esiasennettuna Apple-merkkisessä laitteistossa tai jos hankit Apple-ohjelmiston lisenssin Mac App Storesta tai käyttämällä ohjelmiston päivitystä, voit kertaalleen pysyvästi siirtää kaikki lisenssin Apple-ohjelmistoon (Applen toimittamassa alkuperäisessä muodossa) suomat oikeudet toiselle osapuolelle edellyttäen, että: (i) Apple-ohjelmisto siirretään yhdessä Apple-merkkisen laitteiston kanssa; (ii) Apple-ohjelmisto siirretään kokonaisuudessaan, mukaan lukien kaikki komponenttien osat ja tämä Lisenssi; (iii) nykyinen lisenssinhaltija ei säilytä mitään Apple-ohjelmiston kopioita, mukaan lukien tietokoneeseen tai muuhun tallennuslaitteeseen tallennetut kopiot ja (iv) osapuoli, jonka haltuun Apple-ohjelmisto siirtyy, lukee ja hyväksyy tämän Lisenssin sopimusehdot. Jos Apple tarjoaa päivityksen (esimerkiksi versiolle 10.14 version 10.14.1) Apple-ohjelmistoon, tässä Lisenssissä päivitys katsotaan osaksi Apple-ohjelmistoa eikä sitä saa siirtää erillisenä Apple-ohjelmiston edeltävästä päivitysversiosta.

B. Sinulla ei ole oikeutta siirtää Apple-ohjelmistoa, jota on muokattu tai joka on korvattu kohdassa 2M esitetyllä tavalla. Kaikki Apple-ohjelmiston komponentit kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina. Huomaa, että tietyn Apple-merkkisen laitteen mukana toimitettu Apple-ohjelmisto ei välttämättä toimi muissa Apple-merkkisissä laitteissa.

C. Mitä tahansa Apple-ohjelmiston kappaletta, jonka Apple voi tarjota myynninedistämis-, arviointi-, vianetsintä- tai palautustarkoituksessa, voidaan käyttää ainoastaan tällaisiin tarkoituksiin eikä sitä ole lupa myydä tai siirtää muiden käyttöön.

5. Suostumus tiedon käyttöön. Määrätyt ominaisuudet, kuten Analyysi, Sijaintipalvelut, Siri, Sanelu ja Spotlight voivat toimiakseen tarvita tietoja tietokoneeltasi. Kun otat näitä ominaisuuksia käyttöön tai kun käytät niitä, saat lisätietoja siitä, mitä tietoja lähetetään Applelle ja kuinka tietoja käytetään. Saat lisätietoja osoitteesta https://www.apple.com/fi/privacy/. Tietojasi käsitellään aina Applen tietosuojakäytännön mukaisesti, joka on luettavissa osoitteessa: https://www.apple.com/fi/legal/privacy/.

6. Palvelut ja muiden valmistajien aineisto.
A. Yleistä. Apple-ohjelmisto saattaa mahdollistaa pääsyn Applen iTunes Storeen, Mac App Storeen, Apple Booksiin, Game Centeriin, iCloudiin, Karttoihin, Newsiin ja muihin Applen ja kolmansien osapuolten palveluihin ja verkkosivustoihin (yhdessä ja erikseen ”Palvelut”). Näiden Palveluiden käyttö edellyttää internet-yhteyttä, ja joidenkin Palveluiden käyttö voi edellyttää Apple ID:tä ja erillisten palveluehtojen hyväksymistä ja voi olla erikseen maksullista. Käyttämällä tätä ohjelmistoa yhdessä Apple ID:n tai muiden Applen Palvelujen kanssa sitoudut kyseistä Palvelua koskeviin palveluehtoihin, kuten uusimpiin Applen mediapalveluehtoihin maassa tai alueella, jossa käytät Palvelua. Voit perehtyä näihin ehtoihin osoitteessa https://www.apple.com/legal/internet-services/itunes/fi/terms.html.

B. Mikäli rekisteröidyt iCloud-palveluun, tiettyjä iCloud-ominaisuuksia, kuten iCloud Drive-, Jaetut albumit- ja Etsi-ominaisuuksia, voidaan käyttää suoraan Apple-ohjelmistosta. Ymmärrät ja hyväksyt, että iCloudin ja näiden ominaisuuksien käyttöön sovelletaan iCloud-palvelun uusimpia ehtoja, jotka ovat saatavilla ja luettavissa osoitteessa https://www.apple.com/legal/internet-services/icloud/.

C. News-apin sisältö. News-apin kautta käyttämäsi sisältö on rajoitettu ainoastaan henkilökohtaiseen epäkaupalliseen käyttöön, sen käyttäminen ei siirrä sinulle mitään omistajuutta sisältöön ja erityisesti sulkee pois rajoituksetta oikeudet sisällön kaupalliseen käyttöön tai myynninedistämiskäyttöön. 

D. Kartat. Apple-ohjelmiston karttapalvelu ja -ominaisuudet (”Kartat”), mukaan lukien karttatietojen kattavuus, saattavat vaihdella alueen mukaan. Kun otat Kartat käyttöön tai kun käytät sitä, saat lisätietoja siitä, mitä tietoja lähetetään Applelle ja kuinka tietoja käytetään. Ymmärrät ja hyväksyt, että Karttojen käyttö on Kartat-palvelun uusimpien ehtojen ja määräysten alaista. Ehdot ja määräykset ovat luettavissa Kartat-apin sivupalkissa.

E. Sinun tulee ymmärtää, että Palveluita käyttäessäsi voit kohdata sisältöä, joka saattaa olla loukkaavaa, siveetöntä tai sopimatonta ja saattaa sisältää rumaa kieltä, ja että mikä tahansa haku tai tietyn verkko-osoitteen kirjoittaminen saattaa tahattomasti ja automaattisesti luoda linkkejä tai viittauksia sopimattomaan aineistoon. Hyväksyt, että käytät Palveluita omalla vastuullasi ja että Apple, sen sidosyhtiöt, sen edustajat, toimeksiantajat tai lisensoijat eivät ole vastuussa sisällöstä, joka on ehkä loukkaavaa, siveetöntä tai sopimatonta.

F. Tietyt Palvelut voivat näyttää, sisältää tai tuoda saataville muiden valmistajien sisältöä, dataa, tietoja, sovelluksia tai aineistoa (”Muiden valmistajien aineisto”) tai tarjota linkkejä tietyille muiden valmistajien verkkosivustoille. Käyttämällä Palveluita osoitat hyväksyväsi, että Applen vastuulla ei ole tarkastaa tai arvioida Muiden valmistajien tai verkkosivustojen aineiston sisältöä, täsmällisyyttä, kattavuutta, ajantasaisuutta, pätevyyttä, tekijänoikeuksien kunnioittamista, laillisuutta, sopivuutta, laatua tai muita ominaisuuksia. Apple, sen edustajat, sen sidosyhtiöt tai tytäryritykset eivät anna takuita tai suosituksia tai ole vastuussa sinulle tai kenellekään muulle koskien muiden valmistajien Palveluita, Muiden valmistajien aineistoa tai verkkosivustoja tai mitään muuta muiden valmistajien aineistoa, tuotteita tai palveluita. Muiden valmistajien aineistoa ja linkkejä muille verkkosivustoille tarjotaan vain käytön helpottamiseksi.

G. Apple tai sen sisällöntuottajat eivät takaa minkään Palveluiden näyttämien pörssi-, sijainti-, terveys- tai muiden tietojen saatavuutta, tarkkuutta, kattavuutta, luotettavuutta tai ajantasaisuutta. Palveluiden näyttämät taloudelliset tiedot on annettu vain yleisessä tiedonvälitystarkoituksessa, eikä niitä pidä käyttää luotettavina sijoitusneuvoina. Ennen kuin toteutat mitään arvopaperikauppoja Palveluiden kautta saatavien tietojen perusteella, sinun tulisi ottaa yhteyttä talous- tai arvopaperiammattilaiseen, joka on laillisesti pätevä antamaan talous- tai arvopaperineuvontaa maassasi tai alueellasi. Kaikki Palveluiden tarjoamat sijaintitiedot, mukaan lukien Applen Kartat-palvelu, on tarjottu vain tavanomaista suunnistamista ja/tai suunnittelua varten, eikä niihin tule luottaa tilanteissa, joissa tarvitaan täsmällisiä sijaintitietoja ja joissa virheellinen, epätarkka, viivästynyt tai puutteellinen sijaintitieto voi johtaa kuolemaan tai henkilö-, omaisuus- tai ympäristövahinkoon. Hyväksyt, että Kartat-palvelusta saamasi tulokset voivat erota todellisista tie- ja maasto-olosuhteista johtuen tekijöistä, jotka voivat vaikuttaa Kartat-tietojen tarkkuuteen, mukaan lukien mutta niihin rajoittumatta sää-, tie- ja liikenneolosuhteet sekä geopoliittiset tapahtumat. Oman turvallisuutesi vuoksi kiinnitä aina huomiota liikennemerkkeihin ja vallitseviin tieolosuhteisiin. Noudata turvallista ajotapaa ja liikennesääntöjä ja ota huomioon, että pyöräily- ja kävelyohjeet eivät välttämättä sisällä niille tarkoitettuja kulkureittejä.

H. Siltä osin kuin lataat mitään sisältöä näiden Palveluiden kautta, vakuutat, että omistat kyseisen sisällön tai sinulla on tarvittava laillinen oikeus tai lupa lähettää sitä, ja että kyseinen sisältö ei riko Palveluihin sovellettavia palveluehtoja. Hyväksyt, että Palveluissa on omisteista sisältöä, tietoa ja aineistoa, jonka omistavat Apple, sivuston omistaja tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeuslait. Hyväksyt, että et käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti tai millään tavalla, joka on ristiriidassa tämän Lisenssin ehtojen kanssa tai loukkaa Applen tai kolmannen osapuolen immateriaalioikeuksia. Palveluiden mitään osaa ei saa jäljentää missään muodossa tai millään keinolla. Sitoudut olemaan muokkaamatta, vuokraamatta, liisaamatta, lainaamatta, myymättä tai levittämättä Palveluita tai luomatta niistä johdannaisteoksia millään tavalla ja olemaan käyttämättä Palveluita millään ei-sallitulla tavalla, mukaan lukien rajoituksetta Palveluiden käyttäminen tietokonevirusten, matojen, troijalaisten tai muiden haittaohjelmien levittämiseen tai verkon luvattomaan käyttöön tai kuormittamiseen. Lisäksi sitoudut siihen, että et käytä Palveluita millään tavoin muiden osapuolten häiritsemiseen, vahingoittamiseen, varjostamiseen, uhkaamiseen, kunnian loukkaamiseen tai muuhun oikeuksien rikkomiseen tai loukkaamiseen, eikä Apple ole millään tavoin vastuussa tällaisesta toiminnastasi eikä mistään Palveluiden käytön seurauksena mahdollisesti vastaanottamistasi häiritsevistä, uhkaavista, kunniaa loukkaavista, loukkaavista tai laittomista viesteistä tai lähetyksistä.

I. Lisäksi kyseiset Palvelut ja Muiden valmistajien aineistot eivät ehkä ole saatavilla kaikilla kielillä tai kaikissa maissa tai kaikilla alueilla. Apple ei esitä, että kyseiset Palvelut tai Muiden valmistajien aineistot sopisivat käytettäviksi tai olisivat käytettävissä missään tietyssä paikassa. Mikäli päätät käyttää tällaisia Palveluita tai Muiden valmistajien aineistoa tai mennä niihin, teet sen omasta aloitteestasi ja vastaat siitä, että käyttö on kaikkien sovellettavien lakien mukaista, mukaan lukien mutta niihin rajoittumatta sovellettavat paikalliset lait ja henkilötietoja ja tietojen keräämistä koskevat lait. Applella ja sen lisensoijilla on oikeus muuttaa, keskeyttää tai poistaa mitä tahansa Palveluita tai poistaa ne käytöstä koska tahansa asiasta ilmoittamatta. Apple ei missään olosuhteissa ole korvausvastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ilmoitusta tai korvausvelvollisuutta.

7. Sopimuksen päättyminen. Tämä lisenssi on voimassa, kunnes sen voimassaolo päätetään. Jos et noudata lisenssin ehtoja tai osaa niistä, lisenssin alaiset oikeutesi päättyvät automaattisesti tai lakkaavat muuten olemasta voimassa ilman erillistä ilmoitusta Applelta. Lisenssin voimassaolon päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä. Tämän Lisenssin kohdat 5, 6, 7, 8, 9, 10, 12, 13 ja 14 pysyvät voimassa myös Lisenssin päättyessä mistä tahansa syystä.

8. Takuita koskeva vastuunvapauslauseke.
A. Mikäli olet kuluttaja-asiakas (eli käytät Apple-ohjelmistoa muussa kuin kaupallisessa tai yritys- tai ammattikäytössä), sinulla saattaa olla asuinmaassasi laillisia oikeuksia, jotka kieltävät seuraavien rajoitusten soveltamisen sinuun, ja mikäli rajoitukset on kielletty, niitä ei sovelleta sinuun. Jos haluat lisätietoja oikeuksistasi, ota yhteyttä paikalliseen kuluttajaneuvontaorganisaatioon.

B. YMMÄRRÄT JA HYVÄKSYT, ETTÄ SIINÄ MÄÄRIN KUIN SOVELLETTAVA LAKI SEN SALLII, KÄYTÄT APPLE-OHJELMISTOA JA APPLE-OHJELMISTON KAUTTA SUORITETTAVIA TAI KÄYTETTÄVIÄ PALVELUITA OMALLA VASTUULLASI JA ETTÄ TYYDYTTÄVÄÄN LAATUUN, SUORITUSKYKYYN, TARKKUUTEEN JA KÄYTÖN HELPPOUTEEN LIITTYVÄT RISKIT OVAT KOKONAISUUDESSAAN SINUN VASTUULLASI.

C. SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTO JA PALVELUT TOIMITETAAN ”SELLAISINA KUIN NE OVAT” JA ”SELLAISINA KUIN NE OVAT SAATAVILLA” MAHDOLLISINE VIRHEINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 8 JA 9 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUIDEN SUHTEEN MUKAAN LUKIEN KAUPPAKELPOISUUS, LAADUN TYYDYTTÄVYYS, SOVELTUVUUS TIETTYYN TARKOITUKSEEN, VIRHEETTÖMYYS, KÄYTÖN HÄIRIÖTTÖMYYS JA MUIDEN VALMISTAJIEN OIKEUKSIEN LOUKKAAMATTOMUUS.

D. APPLE EI TAKAA, ETTÄ VOIT NAUTTIA APPLE-OHJELMISTOSTA TAI PALVELUISTA ILMAN HÄIRIÖITÄ TAI ETTÄ APPLE-OHJELMISTON SISÄLTÄMÄT TOIMINNOT TAI SEN SUORITTAMAT TAI TARJOAMAT PALVELUT TÄYTTÄVÄT KAIKKI VAATIMUKSET, ETTÄ APPLE-OHJELMISTON JA PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, ETTÄ MITKÄÄN PALVELUT SÄILYVÄT SAATAVILLA, ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN TAI ETTÄ APPLE-OHJELMISTO TAI -PALVELUT OVAT YHTEENSOPIVIA TAI TOIMIVAT MINKÄÄN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KANSSA. TÄMÄN APPLE-OHJELMISTON ASENTAMINEN SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN JA APPLEN TUOTTEIDEN JA PALVELUIDEN SAATAVUUTEEN JA KÄYTETTÄVYYTEEN.

E. APPLE-OHJELMISTOA JA PALVELUITA EI OLE SUUNNITELTU EIVÄTKÄ NE SOVELLU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN TAI TIEDON VIRHE TAI EPÄTARKKUUS SAATTAA AIHEUTTAA KUOLEMAN TAI HENKILÖVAHINGON TAI VAKAVAN ESINE- TAI YMPÄRISTÖVAHINGON, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT.

F. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTOT TAI -PALVELUT OSOITTAUTUVAT VIALLISIKSI, SINÄ VASTAAT KAIKISTA TARPEELLISISTA HUOLTO-, KORJAUS- JA OIKAISUKULUISTA. KOSKA JOILLAKIN OIKEUSTOIMIALUEILLA EI SALLITA OLETETTUJEN TAKUIDEN POISSULKEMISTA TAI SOVELLETTAVIEN LAKISÄÄTEISTEN KULUTTAJAN OIKEUKSIEN RAJOITTAMISTA, EDELLÄ MAINITTU EI VÄLTTÄMÄTTÄ KOSKE SINUA.

9. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUS-, VAHINKO- TAI MUU VASTUU) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE, SEN SIDOSYHTIÖT, SEN EDUSTAJAT TAI TOIMEKSIANTAJAT EIVÄT OLE MISSÄÄN TAPAUKSESSA VASTUUSSA MISTÄÄN HENKILÖVAHINGOISTA TAI MISTÄÄN SATUNNAISISTA, ERITYISISTÄ, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA VOITTOJEN MENETYKSET, TIEDON VIOITTUMINEN TAI HÄVIÄMINEN, TAI DATAN TAI TIETOJEN LÄHETTÄMISEN TAI VASTAANOTTAMISEN ESTYMINEN (MUKAAN LUKIEN MUTTA SIIHEN RAJOITTUMATTA, KURSSIOHJEET, -TEHTÄVÄT JA -MATERIAALIT), LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN JA APPLE-OHJELMISTON TAI PALVELUIDEN YHTEYDESSÄ KÄYTETTÄVIEN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KÄYTÖSTÄ TAI KÄYTÖN ESTYMISESTÄ. KOSKA JOILLAKIN LAINKÄYTTÖALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISTA TAI EPÄSUORISTA TAI VÄLILLISISTÄ VAHINGOISTA, EDELLÄ MAINITTU EI VÄLTTÄMÄTTÄ KOSKE SINUA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä kahtasataaviittäkymmentä Yhdysvaltain dollaria (250,00 USD). Edellä olevat rajoitukset ovat voimassa myös silloin, jos yllä esitetyt oikeuskeinot eivät vastaa perimmäistä tarkoitustaan. HUOLIMATTA MUISTA TÄMÄN LISENSSIN EHDOISTA JAPANIN KULUTTAJASOPIMUSLAKIA SOVELLETTAESSA NE EHDOT, JOTKA RAJOITTAVAT APPLEN VASTUUTA APPLEN SOPIMUSRIKKOMUKSESTA TAI OIKEUDENVASTAISESTA TEOSTA JOHTUVISTA VAHINGOISTA, EIVÄT PÄDE, MIKÄLI VAHINKO JOHTUU APPLEN TAHALLISESTA VÄÄRINKÄYTÖKSESTÄ TAI TÖRKEÄSTÄ HUOLIMATTOMUUDESTA.

10. Digitaaliset varmenteet. Apple-ohjelmisto sisältää toiminnallisuuden, joka mahdollistaa Applen tai kolmansien osapuolten antamien digitaalisten varmenteiden hyväksymisen. OLET YKSIN VASTUUSSA PÄÄTÖKSESTÄSI LUOTTAA APPLEN TAI KOLMANNEN OSAPUOLEN ANTAMAAN VARMENTEESEEN. KÄYTÄT DIGITAALISIA VARMENTEITA TÄYSIN OMALLA VASTUULLASI. NIIN PITKÄLTI KUIN SOVELLETTAVA LAKI SEN SALLII, APPLE EI ANNA SUORIA TAI EPÄSUORIA TAKUITA TAI LUPAUKSIA KAUPPAKELPOISUUDESTA, SOVELTUVUUDESTA TIETTYYN TARKOITUKSEEN, PAIKKANSAPITÄVYYDESTÄ, TURVALLISUUDESTA TAI KOLMANSIEN OSAPUOLTEN OIKEUKSIEN LOUKKAAMATTOMUUDESTA MINKÄÄN DIGITAALISTEN VARMENTEIDEN YHTEYDESSÄ. Sitoudut siihen, että (a) et väärennä tai väärinkäytä mitään varmennetta; (b) käytät digitaalisia varmenteita vain laillisiin tarkoituksiin ja noudattaen kaikkia sovellettavia varmenteita koskevia periaatteita ja käytäntöjä ja muita varmenteiden myöntäjän liiketapaohjeita; (c) vastaat yksin siitä, että kukaan ei luvattomasti käytä digitaalisia varmenteitasi; (d) vastaat yksin siitä, että estät valtuuttamatonta käyttäjää käyttämästä digitaaliseen varmenteeseesi liittyvää yksityistä avainta ja (e) perut kaikki varmenteesi, joiden sinulla on syytä epäillä vaarantuneen. Applen varmennekäytäntö ja varmennekäytäntölausunnot ovat esillä osoitteessa: https://www.apple.com/certificateauthority.

11. Vientivalvonta. Sitoudut siihen, ettei Apple-ohjelmistoa viedä tai jälleenviedä maasta suoraan tai välillisesti, ellei tähän ole erikseen annettu lupaa Yhdysvaltain ja sen lainkäyttöalueen laissa, josta Apple-ohjelmisto on hankittu. Erityisesti Apple-ohjelmistoa ei saa viedä suoraan tai välillisesti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luettelossa tai missään muissa rajoitusten alaisten osapuolten luetteloissa olevalle. Apple-ohjelmistoa käyttämällä ilmaiset ja takaat, ettet ole missään tällaisessa maassa tai sisälly mihinkään tällaiseen luetteloon. Takaat myös, että et käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

12. Yhdysvaltain viranomaiset. Apple-ohjelmisto ja siihen liittyvä dokumentaatio ovat ”kaupallisia tuotteita”, kuten termi on määritelty säännöksessä 48 C.F.R. §2.101, ja koostuvat ”kaupallisesta tietokoneohjelmistosta" ja ”kaupallisen tietokoneohjelmiston dokumentaatiosta”, kuten termit on määritelty säännöksessä 48 C.F.R.§12.212 tai 48 C.F.R. §227.7202, soveltuvin osin. Mikäli lisenssin loppukäyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1–227.7202-4 soveltuvin osin niin, että kaupallinen tietokoneohjelmisto ja Kaupallisen tietokoneohjelmiston dokumentaatio on lisensoitu (a) vain kaupallisina tuotteina ja (b) ainoastaan samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

13. Sovellettava laki ja sopimuksen osien riippumattomuus. Tähän lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaperiaatteita. Tähän lisenssiin ei nimenomaisesti sovelleta Yhdistyneiden kansakuntien kansainvälistä tavaran kauppaa koskevaa yleissopimusta. Jos olet Yhdistyneessä kuningaskunnassa asuva kuluttaja, tähän Lisenssiin sovelletaan asuinpaikkasi oikeustoimialueen lakeja. Jos toimivaltainen tuomioistuin katsoo, että lisenssin jokin määräys on kokonaan tai osittain täytäntöönpanokelvoton, lisenssi pysyy muilta osin täysimääräisesti voimassa.

14. Kokonaissopimus ja kieli. Tämä Lisenssi muodostaa koko sopimuksen sinun ja Applen välillä Apple-ohjelmistoa koskien ja korvaa kaikki aiemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia, ellei niitä tehdä kirjallisesti ja ellei Apple allekirjoita niitä. Lisenssin mahdolliset käännökset on tehty paikallisten vaatimusten vuoksi. Jos englanninkielisen version ja muun kieliversion välillä on ristiriitoja, sovelletaan Lisenssin englanninkielistä versiota siinä määrin kuin sitä ei kielletä sinuun sovellettavan lainkäyttöalueen paikallisessa lainsäädännössä.

15. Muiden valmistajien materiaali.
A. Osa Apple-ohjelmistosta saattaa käyttää tai sisältää muiden valmistajien ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen materiaalin käyttöön sovelletaan niiden omia ehtoja. Google Safe Browsing -palvelun käyttö on Googlen palveluehtojen (https://www.google.com/intl/fi/policies/terms/) ja Googlen tietosuojakäytännön (https://www.google.com/intl/fi/policies/privacy/) alaista.

B. Tietyt Apple-ohjelmiston sisältämät kirjastot ja muut kolmansien osapuolten ohjelmistot ovat vapaita ohjelmistoja, jotka on lisensoitu GNU General Public License (GPL) -lisenssillä tai GNU Library/Lesser General Public License (LGPL) -lisenssillä. Apple lähettää tällaisista vapaista ohjelmista täydellisen, tietokoneen luettavissa olevan lähdekoodikopion GPL- tai LGPL-lisenssin ehtojen mukaisesti maksutta lukuun ottamatta lähdekoodin tallentamisesta, käsittelystä ja lähetyksestä aiheutuvia kuluja, kun pyydät sitä kirjallisesti Applelta osoitteesta opensource@apple.com. GPL/LGPL-ohjelmistoa jaetaan siinä toivossa, että siitä on hyötyä, mutta ILMAN MITÄÄN TAKUITA, myös ilman oletettua takuuta tuotteen KAUPPAKELPOISUUDESTA tai sen SOVELTUVUUDESTA TIETTYYN TARKOITUKSEEN. Apple-ohjelmisto sisältää kopiot GPL- ja LGPL-lisensseistä.

C. MPEG-4:n käyttö. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja täydentäviä lisenssimaksuja, jos koodaus koskee (i) dataa, joka tallennetaan tai kopioidaan fyysiselle tallennusvälineelle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa https://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso https://www.mpegla.com.

D. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEONTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTPS://WWW.MPEGLA.COM.

E. AMR-huomautus. Tämän tuotteen tarjoamaa mahdollisuutta Adaptive Multi-Rate ("AMR") -koodaukseen ja -purkuun ei ole lisensoitu matkapuheluita varten tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. Tuotteen tarjoamaa mahdollisuutta AMR-koodauksen ja purkuun ei myöskään ole lisensoitu käytettäväksi missään mobiiliviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin puhelinverkkoihin tai niistä ulos.

F. FAA-huomautus. Apple-ohjelmiston välittämät Aircraft Situation Display- ja National Airspace System Status Information -tiedot (yhteisnimitykseltään ”Lentotiedot”) ovat Federal Aviation Administrationin tuottamia. Käyttäjä hyväksyy, ettei hänellä ole lupaa jakaa tällaisia lentotietoja ilman FAA:n kirjallista lupaa. FAA ja Apple vapauttavat itsensä kaikista lentotietojen käyttöön ja virheettömyyteen liittyvistä suorista tai epäsuorista vastuista (mukaan lukien kauppakelpoisuus ja soveltuvuus tiettyyn tarkoitukseen). Käyttäjä hyväksyy, etteivät FAA ja Apple ole yhdessä tai erikseen vastuussa lentotietojen käytöstä johtuvista tappioista, haitoista, vaatimuksista, vastuista, kuluista tai rangaistuksista tai epäsuorista, erityisistä, toissijaisista, satunnaisista tai välillisistä vahingoista. FAA ei sponsoroi eikä suosittele Apple-ohjelmistoa. FAA ei vastaa teknisistä tai järjestelmäongelmista, eikä tällaisissa tai operatiivista liikennettä koskevissa asioissa pidä ottaa yhteyttä FAA:han.

G. Adobe-väriprofiilien käyttö. Sinulla on oikeus käyttää tämän Lisenssin alaisen Apple-ohjelmiston mukana olevia Adoben väriprofiileja, mutta Adobella ei ole velvollisuutta tarjota mitään tukea näille väriprofiileille, mukaan lukien profiilien ja muiden kohteiden päivitykset ja uudet versiot. Edellä kohdissa 8 ja 9 esitettyjen ehtojen lisäksi ADOBE EI MISSÄÄN OLOSUHTEISSA OLE VELVOLLINEN VASTAAMAAN SINULLE MISTÄÄN VAHINGOISTA, VAATIMUKSISTA TAI KUSTANNUKSISTA. Apple-ohjelmiston mukana jaeltava Adoben väriprofiiliohjelmisto on myös ladattavissa Adoben sivustolta osoitteesta https://www.adobe.com.

H. Gracenoten® käyttöoikeussopimus. Tämä ohjelmisto tai laite sisältää Gracenote, Inc. yhtiön, toimipaikka Emeryville, Kalifornia, USA (”Gracenote”), valmistamaa ohjelmistoa. Gracenoten valmistama ohjelmisto (”Gracenote-ohjelmisto”) mahdollistaa sovelluksessa levyjen ja/tai tiedostojen tunnistamisen internet-yhteyden välityksellä sekä musiikkiin liittyvien tietojen hakemisen. Tällaisia tietoja ovat muun muassa nimi, esittäjä, kappaleen numero ja nimi (”Gracenote-tiedot”) ja ne haetaan palvelimista tai sisäisistä tietokannoista (”Gracenote-palvelimet”). Lisäksi ohjelmisto suorittaa muita toimintoja. Gracenote-tietoja voidaan käyttää vain tämän laitteen loppukäyttäjille tarkoitettujen toimintojen sallimilla tavoilla. 

Hyväksymällä tämän sopimuksen sitoudut käyttämään Gracenote-tietoja, Gracenote-ohjelmistoa ja Gracenote-palvelimia ainoastaan henkilökohtaisessa, ei-kaupallisessa tarkoituksessa. Lisäksi sitoudut olemaan luovuttamatta, kopioimatta, siirtämättä tai lähettämättä Gracenote-ohjelmistoa tai mitään Gracenote-tietoja kolmansille osapuolille. SITOUDUT OLEMAAN KÄYTTÄMÄTTÄ TAI HYÖDYNTÄMÄTTÄ GRACENOTE-TIETOJA, GRACENOTE-OHJELMISTOA TAI GRACENOTE-PALVELIMIA MUILLA KUIN TÄSSÄ KÄYTTÖOIKEUSSOPIMUKSESSA MÄÄRITETYILLÄ TAVOILLA. 

Hyväksyt, että Gracenote-tietojen, Gracenote-ohjelmiston tai Gracenote-palvelimien käyttäminen muilla kuin tässä käyttöoikeussopimuksessa sovituilla tavoilla lopettaa rinnakkaisen käyttöoikeutesi välittömästi. Mikäli käyttöoikeutesi päättyy, sitoudut lopettamaan kaiken Gracenote-tietojen, Gracenote-ohjelmiston ja Gracenote-palvelimien käytön. Gracenote pidättää itsellään kaikki Gracenote-tietojen, Gracenote-ohjelmiston sekä Gracenote-palvelimien oikeudet, mukaan lukien omistusoikeuden. Gracenote ei ole missään olosuhteissa korvausvelvollinen sinulle mihinkään antamiisi tietoihin liittyen. Käyttäjä hyväksyy, että Gracenote, Inc. voi omissa nimissään panna täytäntöön tämän sopimuksen alaisia oikeuksiansa sinua vastaan. 

Gracenote-palvelu käyttää kappalekyselyissä yksilöityjä tunnisteita, joita käytetään tilastointitarkoituksiin. Satunnaisesti luotavien, numeerisessa muodossa olevien tunnisteiden tarkoitus on mahdollistaa Gracenote-palvelun kyselyjen laskenta. Tunnisteet eivät sisällä tietoja sinusta. Lisätietoja Gracenote-palvelusta on saatavana Gracenoten tietosuojakäytäntösivustolta. 

Gracenote-ohjelmiston ja kaikkien Gracenote-tietojen käyttöoikeus myönnetään sinulle ”SELLAISENA KUIN SE ON”. Gracenote ei myönnä minkäänlaisia Gracenote-palvelimien Gracenote-tietojen paikkansapitävyyttä koskevia suoria tai epäsuoria takuita. Gracenote pidättää itsellään oikeuden poistaa tietoja Gracenote-palvelimista tai muuttaa tietojen luokitusta Gracenoten oikeaksi toteamalla tavalla. Gracenote ei myönnä mitään Gracenote-ohjelmiston tai Gracenote-palvelimien virheettömään tai keskeytyksettömään toimintaan liittyviä takuita. Gracenote ei ole velvollinen toimittamaan mitään uusia tietotyyppejä tai luokkia, joita Gracenote julkaisee tulevaisuudessa. Gracenote voi keskeyttää palveluidensa toimittamisen milloin tahansa. GRACENOTE EI MYÖNNÄ MINKÄÄNLAISIA SUORIA TAI EPÄSUORIA TAKUITA, MUKAAN LUKIEN EPÄSUORAT TAKUUT MYYNTIKELPOISUUDESTA TAI SOVELTUVUUDESTA TIETTYYN TARKOITUKSEEN JA OIKEUKSIEN LOUKKAAMATTOMUUDESTA. GRACENOTE EI VASTAA GRACENOTE-OHJELMISTON TAI GRACENOTE-PALVELIMIEN KÄYTÖSTÄ AIHEUTUVISTA SEURAUKSISTA. GRACENOTE EI OLE MISSÄÄN OLOSUHTEISSA KORVAUSVELVOLLINEN MISTÄÄN ERITYISISTÄ VÄLILLISISTÄ TAI TUOTTAMUKSELLISISTA VAHINGOISTA TAI MENETETYSTÄ TULOSTA TAI VOITOISTA. 

16. Yahoo Search -palvelun rajoitukset. Safarin kautta käytettävä Yahoo Search -palvelu on lisensoitu käytettäväksi ainoastaan seuraavissa maissa ja seuraavilla alueilla: Alankomaat, Argentiina, Aruba, Australia, Bahamasaaret, Barbados, Belgia, Bermuda, Brasilia, Bulgaria, Caymansaaret, Chile, Dominikaaninen tasavalta, Ecuador, El Salvador, Espanja, Etelä-Korea, Filippiinit, Grenada, Guatemala, Intia, Indonesia, Irlanti, Islanti, Iso-Britannia, Italia, Itävalta, Jamaika, Japani, Kanada, Kiina (manner-), Hongkong, Taiwan, Kolumbia, Kreikka, Kypros, Latvia, Liettua, Luxemburg, Malesia, Malta, Meksiko, Nicaragua, Norja, Panama, Peru, Portugali, Puerto Rico, Puola, Ranska, Romania, Ruotsi, Saksa, Singapore, Slovakia, Slovenia, St. Lucia, St. Vincent, Suomi, Sveitsi, Tanska, Thaimaa, Trinidad ja Tobago, Tšekin tasavalta, Turkki, Unkari, Uruguay, Uusi-Seelanti, Venezuela ja Yhdysvallat.

EA1855
8.7.2023

————————————
Apple Payn lisäehdot ja -määräykset

Nämä Apple Payn lisäehdot ja määräykset (”Lisäehdot”) täydentävät macOS-ohjelmistolisenssisopimusta (”Lisenssi”); sekä Lisenssi että nämä lisäehdot ohjaavat Apple Pay -ominaisuuden käyttöäsi, joka katsotaan lisenssin alaisiksi ”Palveluksi”. Näissä Lisäehdoissa käytetyillä termeillä on sama merkitys kuin Lisenssissä on määritelty.

1.     Yleiskatsaus ja käyttörajoitukset

Apple Pay -ominaisuuden avulla voit tallentaa virtuaalisesti luotto-, pankki- ja prepaid-korttien tietoja, mukaan lukien Apple Card -kortit, joita Apple Pay tukee (”Tuetut kortit”), ja käyttää tuettuja Maceja ostosten tekemiseen verkkosivustojen kautta, tilaustesi seuraamiseen ja kuittien tarkastelemiseen. Apple-ohjelmiston Apple Pay -ominaisuudet saattavat olla käytettävissä vain tietyillä alueilla ja tietyillä korteilla, maksuverkoilla ja kauppiailla. Ominaisuudet saattavat vaihdella alueen, kortin antajan ja kauppiaan mukaan. Tuetut kortit voivat muuttua aikaa myöten.

Apple Pay on tarkoitettu henkilökohtaiseen käyttöösi ja voit lisätä siihen ainoastaan omia tuettuja korttejasi. Jos olet liittämässä tuettua yrityskorttia, vakuutat, että sinulla on työnantajasi lupa siihen ja että sinulla on oikeus sitoa työnantajasi näihin käyttöehtoihin ja kaikkiin tällä ominaisuudella tehtyihin tilitapahtumiin.

Vakuutat, että et käytä Apple Pay -ominaisuutta laittomuuksiin tai huijauksiin, tai mihin tahansa muuhun sellaiseen mikä on Lisenssissä ja näissä Lisäehdoissa kielletty. Lupaat lisäksi käyttää Apple Pay -ominaisuutta voimassa olevien lakien ja asetusten mukaisesti. Lupaat olla muuttamatta tai keskeyttämättä Apple Pay -palvelua (mukaan lukien palvelun käyttäminen automaattisin keinoin) tai palveluun liittyviä palvelimia tai verkkoja tai olla rikkomatta palveluun liittyvien verkkojen käytäntöjä, vaatimuksia tai säännöksiä (mukaan lukien tietojen tai liikenteen luvaton käyttö tai seuranta).

2.     Käyttö Maceilla

Voit käyttää Apple Payta tuetuilla Maceilla maksujen suorittamiseen Safarin kautta käytetyillä verkkosivustoilla. Ominaisuuden käyttämiseen vaaditaan tuettu kortti, joka on liitetty tuettuun iOS-laitteeseen tai Apple Watchiin (”Tuetut laitteet”). Kun toimit verkkosivuston kassalla Apple Pay -ominaisuutta käyttäen, sinua pyydetään vahvistamaan maksu Tuetulla laitteella.

Näissä Lisäehdoissa määritettyjen ehtojen lisäksi Apple Payn käyttöä verkkosivustoilla Safarin kautta määrittävät Apple Payn lisäehdot ja määräykset, jotka koskevat Tuettuja laitteita ja joiden ehdot sisällytetään viittauksella. Voit lukea ne siirtymällä seuraavaan kohteeseen: Asetukset > Yleiset > Tietoja > Lakitiedot > Lisenssi (iOS-laite) tai Tietoja > Lakitiedot > Lisenssi (Watch-appi pariksi asetetulla iOS-laitteella). Tuetut laitteet voivat muuttua aikaa myöten.

Jos MacBook Prossasi on sisäinen Touch ID, voit ottaa Apple Payn käyttöön liittämällä Tuettuja kortteja ja suorittamalla maksuja Apple Paylla Safarin kautta käytetyillä verkkosivustoilla. Jotta voit käyttää Apple Payta näillä Maceilla, sinulla on oltava Tuettuja kortteja, jotka on liitetty aktiiviseen iCloud-tiliin. Apple Pay on vain 13-vuotiaiden tai vanhempien henkilöiden käytettävissä ja sen käyttö voi määräytyä myös iCloudin tai Tuettujen korttien myöntäjän asettamien ikärajoitusten mukaan.

3.     Applen suhde sinuun

Apple ei käsittele maksuja eikä millään lailla hallitse tällä ominaisuudella tehtyjä maksuja, palautuksia, hyvityksiä, bonuksia, arvoa, alennuksia, tilauksia, tilausten toimituksia tai muita kaupallisia toimia. 

Voimassa olevat korttisopimuksesi kortin myöntäneen tahon kanssa ovat voimassa ja määrittelevät Tuetun kortin käytön Apple Pay -ominaisuuden kanssa. Samalla kaikki Apple Pay -ominaisuudella tekemäsi tuote- tai palveluostokset ovat kauppiaan ehtojen alaisia. 

Apple Card on saatavilla vain Yhdysvalloissa, ja sen myöntää Goldman Sachs Bank USA, Salt Lake City Branch (”Apple Cardin myöntäjä”). Kun haet Apple Cardia, teet tilin avaamista koskevan hakemuksen Apple Cardin myöntäjälle. Apple Card on saatavilla vain vähintään 18-vuotiaille (tai sitä vanhemmille asuinpaikasta riippuen). Rahoituslaitos, joka on vastuussa Apple Card -kortin tarjoamisesta, voi muuttua, ja Apple Card -kortin käyttöäsi koskevat kyseisen rahoituslaitoksen käyttöehdot.

Lisenssissä tai lisäehdoissa ei ole mitään sellaista, mikä muuttaisi kortinhaltija- tai kauppiassopimusehtoja tai muita käyttöehtoja, jotka koskevat Apple Payn ominaisuuksien käyttöä, ja kaikki tällaiset ehdot ohjaavat kyseisen Apple Pay -ominaisuuden käyttöä sekä Macillasi olevan niiden virtuaalisen kuvan käyttöä.

Hyväksyt, että Apple ei ole osallinen missään kortinhaltija- tai kauppiassopimuksessasi ja että Apple ei ole vastuussa (a) minkään maksukortin, kaupallisen toiminnan, tapahtuman, ostoksen, tilauksen, tilauksen toimittamisen tai kuitin sisällöstä, tarkkuudesta tai saatavilla olemisesta, kun käytät Apple Pay -ominaisuutta; (b) luoton antamisesta tai luottokelpoisuuden selvittämisestä; (c) Apple Payn tai Lompakko-ominaisuuden käyttöösi liittyvistä myöntäjien, myyjien tai muun kolmannen osapuolen toiminnoista; (d) myöntäjän, myyjän tai muun kolmannen osapuolen tekemistä Tuettuun korttiin liittyvistä päätöksistä; (e) bonuksen tai arvon kertymisestä tai lunastamisesta kauppiaan ohjelmassa tai (f) prepaid-korttien rahoittamisesta tai uudelleen lataamisesta. Kaikissa maksukortteihin tai maksutapahtumiin liittyvissä erimielisyyksissä tai kysymyksissä ota yhteyttä kortin myöntäneeseen tahoon tai kauppiaaseen.

4.     Tietosuoja

Kun käytät Apple Payta maksutapahtumassa Tuetulla laitella, Apple Pay siirtää maksutietoja salatussa muodossa Macin ja Tuetun laitteesi välillä maksun suorittamiseksi. Kun käytät Apple Payta maksutapahtumassa MacBook Prolla, jossa on sisäinen Touch ID, maksutietosi toimitetaan salatussa muodossa verkkosivustolle osana maksutapahtumaa. Kun lisäät kortin Apple Payhin MacBook Prossa, jossa on sisäinen Touch ID, tietoja laitteesta, kuten tiettyjen laiteasetusten käyttöönotosta ja laitteen käyttötavoista (esimerkiksi laitteen liikkeessä olemasta ajasta ja puheluiden arvioidusta viikkomäärästä), lähetetään Applelle kelpoisuutesi varmistamiseksi ja väärinkäytön estämiseksi. Saat lisätietoja Apple Payn käytön yhteydessä kerätyistä, käytetyistä tai jaetuista henkilötiedoista lukemalla asiaankuuluvan palvelun palvelukohtaiset tietosuojailmoitukset, mukaan lukien Tietoja Apple Paysta ja yksityisyydensuojasta, jota voidaan tarkastella iOS-laitteessa tai Macissa tai pariksi asetetun iOS-laitteen Watch-apista tai vierailemalla sivustolla https://www.apple.com/legal/privacy/fi/. Käyttämällä Apple Pay -ominaisuutta hyväksyt, että Apple, sen tytäryhtiöt ja edustajat välittävät, keräävät, ylläpitävät, käsittelevät ja käyttävät näitä tietoja Apple Pay -toiminnallisuuden tarjoamiseen.

5.     Tietoturva

Apple Pay tallentaa virtuaaliset kuvat Tuetuista korteistasi, ja ymmärrät ja hyväksyt, että jos luovutat pääsykoodisi tai salasanasi toiselle henkilölle tai annat toisen henkilön lisätä sormenjälkensä Touch ID:hen Tuetulla laitteellasi tai Macillasi, on hänellä mahdollisuus tehdä Apple Pay -maksuja verkkosivustoissa Macillasi. Olet yksin vastuussa laitteidesi turvallisuuden ylläpidosta sekä pääsykoodeistasi ja salasanoistasi. Hyväksyt, että Applella ei ole mitään vastuuta, jos kadotat laitteesi tai annat muiden käyttää sitä tai jos teet valtuuttamattomia muutoksia macOS:ään.

Jos laitteesi häviää tai varastetaan ja sinulla on Etsi iPhoneni tai Etsi Macini käytössä, voit yrittää lopettaa mahdollisuuden maksaa laitteella olevilla virtuaalisilla Tuetuilla korteilla laittamalla sen Kadonnut-tilaan Etsi iPhoneni -ominaisuuden tai sivuston https://icloud.com kautta. Voit myös tyhjentää laitteesi sisällön, jolloin se yrittää lopettaa mahdollisuuden maksaa laitteella olevilla virtuaalisilla Tuetuilla korteilla. Sinun tulisi myös ottaa yhteyttä Tuetut kortit myöntäneeseen tahoon estääksesi virtuaalisten Tuettujen korttien luvattoman käytön.

Jos raportoit tai jos Apple epäilee petollista käyttöä tai väärinkäyttöä, sitoudut tekemään Applen kanssa yhteistyötä mahdollisissa tutkimuksissa ja käyttämään kaikkia Applen ohjeistamia petoksenestämistoimenpiteitä.

6.     Vastuunrajoitus

LISENSSISSÄ MÄÄRITETTYJEN VASTUUVAPAUTUKSIEN JA VASTUUNRAJOITUSTEN LISÄKSI APPLE EI OTA MINKÄÄNLAISTA VASTUUTA APPLE PAY -OMINAISUUDELLA TEHDYISTÄ OSTOKSISTA, MAKSUISTA, TAPAHTUMISTA, TILAUKSISTA, TILAUSTEN TOIMITTAMISESTA, KUITTIEN TIEDOISTA TAI MUISTA KAUPALLISISTA TOIMISTA JA HYVÄKSYT, ETTÄ SELVITÄT KAIKKI TUETTUIHIN KORTTEIHISI, VIRTUAALISIIN TUETTUIHIN KORTTEIHISI JA NIIHIN LIITTYVIIN MAKSUTAPAHTUMIIN LIITTYVÄT KYSYMYKSET JA ERIMIELISYYDET KORTTISI MYÖNTÄJÄN, MAKSUNVÄLITTÄJÄN TAI KAUPPIAAN KANSSA.